האם יש כזה דבר תשלום מופרז ל עובדים טכנולוגיים?
רוב העובדים סבורים שהמעסיק שלהם משלם להם פחות ממה שמגיע להם, אבל תאמינו או לא, יש עובדים טכנולוגיים שסבורים שהם משולמים מעל מה שמגיע להם.
שאלה שעלתה ברשת הצ׳אטים האנונימית, Blind, הפופלרית בקרב עובדים טכנולוגיים, בדקה כיצד עובדים טכנולוגיים מרגישים לגבי השכר שלהם.
האמת שרק 5% מקרב המשיבים, טענו שהם משולמים גבוה מדי. אבל בירידה לנתונים נמצא שבקרב עובדי Google אחוז העובדים שטענו כי הם משולמים גבוה מדיי, היה כפול. בפייסבוק, קרוב ל -14% מהעובדים הרגישו ששכרם גבוה יותר, וב- Netflix, עובדים רבים יותר חשבו על עצמם כמשולמים גבוה מדיי לעומת משולמים נמוך מדיי(10% לעומת 9%).
מהנדסים בחברות אלו ידועים כמי שנהנים משפע של הטבות – מחדרי משחקים ועד ארוחות גורמה חינם ועד לחופשות נדיבות. בפייסבוק, "אתה תמיד מרגיש מפונק", כתב אחד העובדים לשעבר.
מלבד התגמול הכספי, מחירי המניות הנסחרות של חברות ה FANG( Facebook, Amazon, Netflix, Google)יכולים להסביר מדוע עובדים בחברות אלו חשים משופעים כלכלית. עובדים טכנולוגיים המוגדרים מומחים או מנוסים, לעתים קרובות יקבלו מניות כחלק מחבילת התגמולים שלהם, וככל שהארגון גדל, גדלה האפשרות שעושרם של עובדים אלו יגדל.
חברות אלו הן יוצאות מהכלל כיוון שבסקר דיווחו 60% מהעובדים הטכנולוגיים כי הם חשים ששכרם נמוך מכפי שמגיע להם לקבל. יותר מ 70% מהעובדים בסיסקו, אינטל, אקספדיה ו- VMWare דיווחו על תחושה של קיפוח בשכר.
כל זאת, עולה בקנה אחד עם מחקר אחר של חברת PayScale(חברת סקרי שכר אמריקאית) שמצא כי 59 אחוזים מהעובדים הטכנולוגיים מרגישים קיפוח בשכרם באופן המשתווה לכלל האוכלוסיה. עבור רבים מעובדי הטכנולוגיה, עלויות המחיה הקיצוניות בערים שבהן תעשיית הטכנולוגיה רווחת, תורמות לתחושת עוני. בחלקים מסוימים של אזור הסיליקון ואלי, משכורת שש ספרתית, נחשבת עכשיו כ "הכנסה נמוכה".
אבל האמת היא שעובדים לא באמת יודעים לאמוד את שכרם בהשוואה לשוק או להגיד אם הם משולמים באופן הגון ושביעות רצונם מתבססת על תחושות ועומדנים חברתיים שאינם מגובים במידע.
חברת PayScale חותמת את המחקר בכך ששינוי שכר מינוריים והעלאות שכר נקודתיות לא ישפיעו על מידת המחוברות של העובדים ועובדים אלו בעלי השכר הממוצע ומטה, ינטו לעבוד בחברות בהן ימצאו התאמה תרבותית או חיבור משמעותי למנהל ולמטרות החברה וזה אולי מסביר סוף סוף מדוע קשה להלחם ב 5% של החברות בעלות הביצועים העסקיים הגבוהים ביותר(שיכולות לשלם את השכר הגבוה ביותר שיהיה קשה לעובדים לסרב לו ובקושי יהיו לו מתחרים) אבל עם תרבות ארגונית חיובית וצוות חזק אפשר למשוך טאלנטים ולהתמודד מול האחרים.